**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 30. LIPNJA 2024.GODINE**

**Broj RKP-a:** 23510

**Matični broj:** 03312224

**OIB:**03363221827

**Naziv i adresa obveznika:** Srednja škola Gračac, Školska 8, Gračac

**Oznaka razine:** 31

**Šifra djelatnosti, razdjel:** 8532, 0

**Šifra županije/grada/općine:** 131

**Oznaka razdoblja:** 2024-06

Srednja škola Gračac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Na sjednici školskog odbora od 30. siječnja 2024. godine donesena je Odluka o kriterijima utvrđivanja većih odstupanja od ostvarenja u izvještajnom razdoblju prethodne godine u bilješkama uz financijske izvještaje ( KLASA:007-04/24-02/1, URBROJ:2198-1-70-24-6) . Odlukom je utvrđeno da se pod većim odstupanjem podrazumijeva odstupanje od 10 % i više u odnosu na prethodnu godinu. Odstupanja koja su manja od 300,00 EUR-a ne razmatraju se. Za sva odstupanja koja prelaze 7.000,00 EUR-a potrebno je navesti razloge bez obzira na postotak odstupanja.

1. **Bilješke uz Izvještaj o prihodima i rashodima, primicima i izdacima**

**Bilješka broj 1 – konto 6361 Tekuće pomoći proračunskim korisnicima iz proračuna koji im nije nadležan** –Razlog zbog čega je došlo do većeg odstupanja u odnosu na 2023. godinu je u tome što je došlo do povećanja plaće jer je dana 1. ožujka 2024. godine na snagu stupila Uredba o nazivima radnih mjesta, uvjetima za raspored i koeficijentima za obračun plaće u javnim službama ( Narodne novine br. 22/2024) prema kojoj je došlo do uvećanja plaće uslijed izmjene koeficijenata za obračun plaće.

Također je u odnosu na 2023. godinu došlo do povećanja obračunske osnovice sa 902,08 EUR

na 947,18 EUR.

**Bilješka broj 2 – konto 6615 Prihodi od pruženih usluga** - Razlog većeg odstupanja tj. povećanja u odnosu na prethodnu godinu je zbog toga što se povećao broj korisnika za najam školske dvorane.

**Bilješka broj 3 – konto 6631 Tekuće donacije –** Razlog većeg povećanja u odnosu na2023.godinu je u tome što je prikupljen značajan iznos donacija za pomoć maturantima za organizaciju maturalne večere.

**Bilješka broj 4 – konto 31 Rashodi za zaposlene** – Razlog većeg odstupanja u odnosu na prethodnu godinu je u tome što je u 2023. godini došlo do povećanja obračunske osnovice i koeficijenta što je objašnjeno u bilješki broj 1. Također je novim Temeljnim kolektivnim ugovorom za zaposlenike u javnim službama od 01. ožujka 2024. godine ugovoreno novo pravo – nagrada za uskršnje blagdane u iznosu od 100,00 EUR-a po zaposleniku.

**Bilješka broj 5- konto 3213 Stručno usavršavanje zaposlenika**  – Razlog većeg odstupanja u odnosu na prethodnu godinu je zbog toga što je u tekućoj godini osim kotizacija za stručne skupove ravnatelja, tajnika i računovođe, podmiren i tečaj za zanimanje ložač centralnog grijanja za domara kao i troškovi stručnog ispita.

**Bilješka broj 6 – konto 3232 Usluge tekućeg i investicijskog održavanja** – Razlog povećanja u odnosu na prethodnu godinu je u tome što je u tekućoj godini podmirena sanacija kvara na vodovodnoj cijevi kao i održavanje radijatora.

**Bilješka broj 7 – konto 3295 Pristojbe i naknade**  – Razlog većeg odstupanja u odnosu na prethodnu godinu je što je u istom razdoblju prethodne godine Škola bila tijekom 3 mjeseca oslobođena plaćanja naknade za nezapošljavanje invalida jer je imala zaposlenu invalidnu osobu. Također, naknada za nezapošljavanje invalida je povećana sa 140,00 EUR-a u 2023. godini na 168,00 EUR-a u 2024. godini.

**Bilješka broj 8 – konto 3299 Ostali nespomenuti rashodi poslovanja –** Razlog većeg odstupanja u odnosu na prethodnu godinu je u tome što je u 2024. godini došlo do povećanja prikupljenih donacija za organizaciju maturalne večere a samim time i do povećanja ovog rashoda.

1. **Bilješke uz izvještaj o obvezama**

Nema većih odstupanja u odnosu na prethodnu godinu kao ni dospjelih obveza.

1. **Popis sudskih sporova –**   u 2023. godini je isplaćeno preostalih 10 sudskih sporova u iznosu od 21.103,20 EUR-a te više nema tužbi u tijeku u 2024. godini.

|  |  |  |
| --- | --- | --- |
| 1. | UKUPAN BROJ PRVOSTUPANJSKIH TUŽBI  **koje su u isplaćene u 2023. godini** | 10 |
| 2. | UKUPAN iznos vrijednosti predmeta spora (Vps) za sve gore navedene tužbe. | 21.103,20 |

Datum: 10.07.2024. godine

Voditelj računovodstva: Zakonski predstavnik:

Danijela Zec Ivana Jelinčić Lasić, dipl.psiholog